[{"text_idx": "#000007", "text": "Mae\u2019r gwobrau\u2019n dathlu\u2019r cyflogwyr a\u2019r darparwyr hyfforddiant gorau i ymadawyr ysgol ar raglenni prentisiaeth. Dyma\u2019r rhestr fwyaf o gyflogwyr sy\u2019n cynnig y prentisiaethau gorau a\u2019r cyfleoedd gorau i ymadawyr ysgol yn y DU, ac, yn allweddol, mae\u2019n helpu pobl ifanc a\u2019r rhai sy\u2019n dylanwadu arnynt i wneud penderfyniadau allweddol am eu gyrfa."}, {"text_idx": "#000008", "text": "Cynhyrchir y rhan fwyaf o\u2019r rhestrau byr gan yr adborth a gasglwyd gan brentisiaid sy\u2019n gweithio ar hyn o bryd mewn sefydliad. Mae\u2019r enwebiadau yn cynnwys enwau proffil uchel o fyd y banciau a chyllid, cewri eiddo tiriog a llety, arloeswyr mewn TG a thechnoleg ac arweinwyr y sector cyfreithiol a pheirianneg. Mae pob un wedi cael eu henwebu o ganlyniad i\u2019w gwaith arloesol o ran datblygu a chynnal cyfleoedd i ymadawyr ysgol: Prentisiaethau Canolradd, Uwch Brentisiaethau, Prentisiaethau Uwch, Prentisiaethau Gradd a rhaglenni i ymadawyr ysgol."}, {"text_idx": "#000009", "text": "Am y tro cyntaf eleni, neilltuwyd pedair gwobr i ddarparwyr hyfforddiant yn unig, a gafodd eu harolygu ar eu haddysgu, eu hasesu a\u2019u hadborth, eu profiad dysgu a\u2019u cymorth personol.\nDaeth Grw\u0302p Colegau NPTC i\u2019r brig yng Nghymru ar gyfer y categori\u0308au canlynol ac yn y DU gyfan fe\u2019i gosodwyd yn yr ail safle ar gyfer addysgu; yn bedwerydd am y profiad dysgu; yn bumed wrth ddarparu cymorth personol ac yn 10fed ar gyfer asesiadau ac adborth."}]